คล่ำเจอก้อนใต้เต้านมแข็งเคชื่อนี้ที่ได้ไม่มากไปที่สองข้างจะเจ็บมากก่อนมีประจำเดือนพอประจำเดือนหมดจะหายเจ็บคะแต่ถ้ากดแรงจะปวดๆนิดๆเวลานอนคล่ำเต้านมจะแข็งๆทั้งสองข้างมีอาการเจ็บจี๊ดนมด้านขวาเป็นบ้างครั้งปวดใต้จักแร่เป็นบางครั้งแล้วปวดแขนเป็นบ้างครั้งเป็นคนตัวเล็กเคยรับประทานยาเพิ่มน้ำหนักจนตัวใหญ่ขึ้นปกติเป็นคนผอมแล้วตัวเล็กมากๆคะ จะเป็นมะเร็งมั้ยคะ กลัวมากคะ
สวัสดีค่ะ การคลำเต้านมที่ถูกวิธีคือ ใช้นิ้วชี้ นิ้วกลางและนิ้วนาง คลำวนไปรอบๆ เต้านม โดยสามารถอ่านวิธีตรวจได้ตามlinkนี้ หากคลำเต้านมไม่ถูกต้อง เช่น ใช้นิ้วทั้ง 5 นิ้วในการคลำ หรือคลำแบบบีบเต้านม ย่อมทำให้คลำเต้านมได้เป็นไตขรุขระหรือก้อนได้นอกจากนี้ในช่วงก่อนการมีประจำเดือนหรือขณะมีประจำเดือน เต้านมจะขยายขนาดขึ้น เกิดการคัด และเจ็บเต้านมได้ และอาจทำให้คลำเต้านมได้เป็นก้อนแข็งด้วย นอกจากนี้ในบางราย เนื้อเยื่อเต้านมบางส่วนอาจยื่นเข้าไปใต้รักแร้ และทำให้มีอาการปวดในช่วงก่อนการมีประจำเดือนมาได้ดเ้วยดังนั้น การจะตรวจเต้านม ควรรอให้ประจำเดือนมาและหายไปก่อน และตรวจคลำเต้านมอย่างถูกวิธีตามที่ได้กล่าวไป หากยังคลำพบก้อนที่เต้านม ก็มักจะเกิดจากถุงน้ำหรือซีสต์ หรือก้อนเนื้องอกธรรมดา ซึ่งมีหลายชนิด ส่วนมะเร็งเต้านมนั้น พบได้น้อยมากในคนอายุน้อย และมักจะคลำได้เป็นก้อนแข็งที่เต้านมข้างเดียว ก้อนโตเร็ว และอาจทำให้หัวนมบุ๋มหรือมีเลือดไหลจากหัวนมได้ค่ะหากไม่มั่นใจว่ามีก้อนที่เต้านมหรือไม่ หรือยังคงมีอาการปวดเต้านมต่อเนื่อง แม้ประจำเดือนจะหมดไปแล้ว ก็ควรไปพบแพทย์เพื่อทำการตรวจคลำค่ะ